*Pranešimas žiniasklaidai*

*2025 06 19*

**Artėjant Joninėms – pilnesni bakai: kada ir kiek degalų užsipila Lietuvos vairuotojai**

Ilgasis Joninių savaitgalis – vienas judriausių laikotarpių šalies keliuose. Prieš išvykas po Lietuvą ar kaimynines šalis vairuotojai dažniau užsuka ir į degalines. Degalinių tinklas „Circle K“ išanalizavo vairuotojų įpročius ir atskleidė, kada klientai Lietuvoje dažniausiai pildo degalų bakus, kiek vidutiniškai įsipila degalų bei kuo skiriasi nuo kitų Baltijos šalių vairuotojų.

***Ruošiasi savaitgalio kelionėms***

Pasak „Circle K“ degalų kategorijos vadovo Baltijos šalims Roko Laurinavičiaus, ryškiausias klientų aktyvumo šuolis fiksuojamas vasaros penktadieniais – būtent prieš savaitgalio keliones vairuotojai dažniau ir gausiau pildo degalų bakus.

„Pastebime, kad artėjant ilgiesiems savaitgaliams, pavyzdžiui, dabar prieš Jonines, klientai planuoja keliones iš anksto ir pildosi bakus pilniau nei įprastai. Penktadieniai – tai aiškus pikas, kai srautai ir degalų kiekiai išauga“, – sako R. Laurinavičius.

Anot jo, tokia tendencija ypač ryški šylant orams – didėjant kelionių skaičiui, vairuotojai ne tik dažniau užsuka į degalines, bet ir linkę vienu kartu įsipilti daugiau degalų.

***Lietuviai įsipila daugiau***

Remiantis „Circle K“ duomenimis, Lietuvos vairuotojai vieno apsilankymo metu vidutiniškai įsipila apie 26 litrus degalų – tai keliais litrais daugiau nei kaimyninėse Baltijos šalyse. Be to, Lietuvoje dažnai pasirenkama konkreti suma, už kurią įsigyjama degalų – pavyzdžiui, benzino įsipilama už 40 eurų.

„Pastebime tendenciją, kad mūsų šalies vairuotojai dažniau skaičiuoja, kiek nori išleisti pinigų, o ne kiek litrų degalų įsipilti. Šis pasirinkimas tampa dar ryškesnis laikotarpiais, kai degalų kainos svyruoja. Tuo tarpu estai dažniau renkasi konkretų litrų kiekį“, – atskleidžia R. Laurinavičius.

***Degalai – rytinis ir vakarinis ritualas***

Lietuvoje vairuotojai dažniausiai pradeda pildyti degalus nuo 8 val. ryto, o aktyviausias laikotarpis tęsiasi iki 18 val., t.y. degalais pasirūpinama keliaujant į darbą ir grįžtant namo. Tuo tarpu Latvijoje ir Estijoje pikas fiksuojamas šiek tiek vėliau – nuo 10 val. ryto.

„Taip pat stebime, kad mūsų lojalumo kortelę turintys klientai visose trijose šalyse linkę įsipilti daugiau degalų nei kiti. Tai rodo, kad nuolaidų mechanizmai motyvuoja vairuotojus pildytis bakus pilniau ir efektyviau planuoti savo keliones“, – pastebi „Circle K“ atstovas.

***Planuokite keliones iš anksto***

Planuojant išvykas, vairuotojams rekomenduojama iš anksto įsivertinti kelionės maršrutą ir numatyti poilsio sustojimus, kad kelionė būti sklandi ir neprailgtų.

„Artėjant vasaros šventėms kviečiame vairuotojus pasirūpinti ne tik degalais, bet ir suplanuoti kelionę iš anksto – įvertinti kelionės trukmę, pasirinkti sustojimo vietas poilsiui. Taip galima išvengti spūsčių bei užtikrinti sklandesnę kelionę. Be to, taupant laiką rekomenduojame naudotis skaitmeniniais atsiskaitymo už degalus būdais – pavyzdžiui, mobiliąja programėle ar atsiskaitymu pagal automobilio valstybinį numerį“, – dalijasi R. Laurinavičius.

Degalinių tinklo atstovas taip pat primena, kad keliones planuojantys iš anksto ir ieškantys būdų sutaupyti gali sekti žemiausias degalų kainas internetu.

„Žemiausias kainas siūlančių mūsų tinklo degalinių sąrašą atnaujiname darbo dienomis, todėl klientai visada gali matyti naujausią informaciją. Tai padeda ne tik pasirinkti patogiausią maršrutą, bet ir priimti ekonomiškai naudingus sprendimus“, – pabrėžia R. Laurinavičius.

**Kontaktai žiniasklaidai:**

Gerda Varnelytė

„PR service“ projektų vadovė

gerda@prservice.lt

+37062632978